b'\n_START_ARTICLE_\nDiabaspynten\n_START_PARAGRAPH_\nDiabaspynten er en odde langt s\xc3\xb8r p\xc3\xa5 Nordenski\xc3\xb6ldkysten p\xc3\xa5 s\xc3\xb8rvestsiden av Nordenski\xc3\xb6ld Land p\xc3\xa5 Spitsbergen, Svalbard. Den ligger 3,5 km nord for L\xc3\xa5gneset. Odden danner et utspring rundt vannet Flosj\xc3\xb8en og Vinkelvatnet, og henger sammen med Gr\xc3\xb8nsteinodden like s\xc3\xb8r. Mellom disse ligger Skumvika, nord for Diabasodden ligger Levika. Landskapet her er sv\xc3\xa6rt flatt og bredt, det er 11 km inn til fjellene i nord\xc3\xb8st. Oddene inng\xc3\xa5r i Nordenski\xc3\xb6ld Land nasjonalpark._NEWLINE_Av historiske minnesmerker og kulturminner her, finner man ei fangsthytte i Marv\xc3\xa5gen ved Levika, videre en utkikkspost fra etterkrigstida helt ute p\xc3\xa5 Diabaspynten, og endelig en fangstinnretning p\xc3\xa5 en liten holme umiddelbart utenfor odden._NEWLINE_Omr\xc3\xa5det inngikk i den norske fangstperioden i mellomkrigstiden som en del av Fangstfelt 8 (Kapp Linn\xc3\xa9). Det ble brukt i norsk pelsdyrfangst i tiden f\xc3\xb8r andre verdenskrig.'